13.pielikums

Ministru kabineta \_\_\_\_\_\_\_\_

 noteikumiem Nr.\_\_\_

**Metodika, kas paredz maksājamās daļas par siltumenerģiju noteikšanu, ievērojot ēkas siltumenerģijas patēriņa veidus - apkure, karstā ūdens nodrošināšana, karstā ūdens cirkulācija, siltumenerģija tiek uzskaitīta ar siltumenerģijas skaitītāju dzīvojamās mājas ievadā un ar siltumenerģijas skaitītājiem dzīvokļos, nedzīvojamās telpās vai mākslinieka darbnīcās,**

karstā ūdens cirkulācija tiek pieņemta kā konstanta vērtība, kas tiek sadalīta atbilstoši dzīvokļu, nedzīvojamo telpu un mākslinieka darbnīcu skaitam.

1. Norēķina periodā patērētās siltumenerģijas kopējo daudzumu nosaka pēc formulas:

$Q\_{kop.}=Q\_{apk.}+ Q\_{k.ū.}+ Q\_{cirk.}$ (1)

kur:

Qkop. – ar siltumenerģijas skaitītāju norēķina periodā uzskaitītais kopējais siltumenerģijas patēriņš dzīvojamās mājas ievadā. (MWh);

Qapk. - apkurei norēķina periodā patērētais siltumenerģijas daudzums (MWh);

Qk.ū. - karstā ūdens nodrošināšanai (aukstā ūdens uzsildīšanai) norēķina periodā patērētais siltumenerģijas daudzums (MWh);

Qcirk. - karstā ūdens cirkulācijai norēķina periodā patērētais siltumenerģijas daudzums (MWh).

1. Dzīvojamā mājā patērētās siltumenerģijas kopējās izmaksas norēķina periodā aprēķina pēc formulas:

$M=Q\_{kop.} × T$ (2)

kur:

M - dzīvojamā mājā patērētās siltumenerģijas kopējās izmaksas (*euro*);

Qkop. - ar siltumenerģijas skaitītāju norēķina periodā uzskaitītais kopējais siltumenerģijas patēriņš dzīvojamās mājas ievadā. (MWh);

T - siltumenerģijas tarifs ar PVN (*euro*/MWh).

1. Norēķina periodā patērētās siltumenerģijas daudzumu karstā ūdens cirkulācijai aprēķina pēc formulas:

$Q\_{cirk.}=Q\_{cirk.konst.} × N$ (3)

kur:

Qcirk. - karstā ūdens cirkulācijai norēķina periodā patērētais siltumenerģijas daudzums (MWh).

Qcirk.konst. - karstā ūdens cirkulācijas siltumenerģijas daudzums, kuru kā konstantu vērtību nosaka neatkarīgs eksperts ēku energoefektivitātes jomā vai pieņem 0,1 MWh mēnesī uz vienu dzīvokli, mākslinieka darbnīcu vai neapdzīvojamām telpām.

N - kopējais dzīvokļu, mākslinieka darbnīcu un nedzīvojamo telpu skaits dzīvojamā mājā.

1. Maksu par karstā ūdens cirkulāciju dzīvoklī, mākslinieka darbnīcā vai nedzīvojamā telpā norēķina periodā aprēķina pēc formulas:

$M\_{cirk.}=Q\_{cirk.konst.} × T$ (4)

kur:

Mcirk. - konkrētā dzīvokļa, mākslinieka darbnīcas vai nedzīvojamās telpas maksa par norēķina perioda karstā ūdens cirkulāciju (*euro*);

Qcirk.konst. - karstā ūdens cirkulācijas siltumenerģijas daudzums, kuru kā konstantu vērtību nosaka neatkarīgs eksperts ēku energoefektivitātes jomā vai pieņem 0,1 MWh mēnesī uz vienu dzīvokli, mākslinieka darbnīcu vai neapdzīvojamām telpām.

T - siltumenerģijas tarifs ar PVN (*euro*/MWh).

1. Konstantās vērtības, kas minēta šīs metodikas 3. un 4.punktā, aprēķināšanu tiesīgs veikt neatkarīgs eksperts ēku energoefektivitātes jomā, veicot ēkas energosertifikācijas procesu, nepieciešamo informāciju iekļaujot ēkas energosertifikāta pielikumā. Ja dzīvojamās mājas īpašnieki nav lēmuši par šādu aprēķinu veikšanu, konstanto vērtību nosaka kā 0,1 MWh mēnesī uz vienu dzīvokli, mākslinieka darbnīcu vai neapdzīvojamām telpām.
2. Dzīvojamās mājas īpašnieks sedz izdevumus par karstā ūdens cirkulācijai patērētās siltumenerģijas daudzumu arī, ja:
	1. Dzīvoklis, mākslinieka darbnīca vai nedzīvojamā telpa ir atslēgta no mājas kopējās karstā ūdens padeves sistēmas;
	2. Dzīvojamās mājas īpašnieks atrodas prombūtnē, vai arī karstā ūdens patēriņš dzīvoklī, mākslinieka darbnīcā vai nedzīvojamā telpā norēķina periodā ir vienāds ar 0;
	3. dzīvoklī, mākslinieka darbnīcā vai nedzīvojamā telpā norēķina periodā ir demontēts dvieļu žāvētājs.
3. Vasaras sezonas norēķina periodā patērētās siltumenerģijas daudzumu karstā ūdens nodrošināšanai aprēķina pēc formulas:

$Q\_{k.ū.vas.}=Q\_{kop.}- Q\_{cirk.}$ (5)

kur:

Qk.ū.vas. - karstā ūdens nodrošināšanai (aukstā ūdens uzsildīšanai) vasaras sezonas norēķina periodā patērētais siltumenerģijas daudzums (MWh);

Qkop. - ar siltumenerģijas skaitītāju norēķina periodā uzskaitītais kopējais siltumenerģijas patēriņš dzīvojamās mājas ievadā. (MWh);

Qcirk. - karstā ūdens cirkulācijai norēķina periodā patērētais siltumenerģijas daudzums (MWh).

1. Viena kubikmetra aukstā ūdens uzsildīšanai patērētās siltumenerģijas daudzumu vasaras sezonas norēķinu periodā aprēķina pēc formulas;

$q\_{k.ū.vas.}= \frac{Q\_{k.ū.vas.}}{V\_{a.ū.smn.}}$ (6)

kur:

qk.ū.vas. - viena kubikmetra aukstā ūdens uzsildīšanai siltummainī patērētās siltumenerģijas daudzums vasaras sezonas norēķina periodā (MWh/m3);

Qk.ū.vas. - karstā ūdens nodrošināšanai (aukstā ūdens uzsildīšanai) vasaras sezonas norēķina periodā patērētais siltumenerģijas daudzums (MWh);

Va.ū.smn. - saskaņā ar skaitītāja rādījumiem pirms siltummaiņa norēķina periodā patērētā aukstā ūdens kopējais apjoms karstā ūdens nodrošināšanai siltummainī (m3).

1. Apkures sezonas norēķina periodā patērētās siltumenerģijas daudzumu karstā ūdens nodoršināšanai aprēķina pēc formulas:

$Q\_{k.ū.apk.}=q\_{k.ū.apk.}× V\_{a.ū.smn.}$ (7)

kur:

Qk.ū.apk. - karstā ūdens nodrošināšanai (aukstā ūdens uzsildīšanai) apkures sezonas norēķina periodā patērētais siltumenerģijas daudzums (MWh);

qk.ū.apk. - viena kubikmetra aukstā ūdens uzsildīšanai siltummainī patērētās siltumenerģijas daudzums apkures sezonas norēķina periodā (MWh/m3);

Va.ū.smn. - saskaņā ar skaitītāja rādījumiem pirms siltummaiņa norēķina periodā patērētā aukstā ūdens kopējais apjoms karstā ūdens nodrošināšanai siltummainī (m3).

$q\_{k.ū.apk.}= \frac{4.182 × (T\_{k.ū.apk.} - T\_{a.ū.apk.})}{3600}$ (8)

kur:

Tk.ū.apk. – Uzsildītā ūdens temperatūra apkures sezonas norēķina periodā pēc karstā ūdens siltummaiņa (oC);

Ta.ū.apk. – Aukstā ūdens temperatūra apkures sezonas norēķina periodā pirms karstā ūdens siltummaiņa (oC).

1. Ja veidojas ūdens patēriņa starpība, veic ūdens patēriņa pārrēķinu. Dzīvojamās mājas īpašnieki ūdens starpību sedz atbilstoši dzīvokļu īpašnieku lēmumam saskaņā ar šo noteikumu 10.punktu. Ūdens starpību, kas attiecināma uz vienu dzīvokli, mākslinieka darbnīcu vai nedzīvojamo telpu, aprēķina pēc formulas:

$V\_{k.ū.st.īp.}= \frac{V\_{a.ū.smn.} - V\_{k.ū.})}{N}$ (9)

kur:

Vk.ū.st.īp. - uz vienu dzīvokli, mākslinieka darbnīcu vai nedzīvojamo telpu attiecināma ūdens starpība (m3);

Va.ū.smn. - saskaņā ar skaitītāja rādījumiem pirms siltummaiņa norēķina periodā patērētā aukstā ūdens kopējais apjoms karstā ūdens nodrošināšanai siltummainī (m3).

Vk.ū. - norēķina periodā kopējais patērētais karstā ūdens apjoms, kas uzskaitīts ar dzīvokļos, mākslinieka darbnīcās un nedzīvojamās telpās uzstādītiem ūdens skaitītājiem (m3);

N - kopējais dzīvokļu, mākslinieka darbnīcu un nedzīvojamo telpu skaits dzīvojamā mājā.

1. Šīs metodikas 10.punktā minēto ūdens patēriņa starpības sadales kārtību nepiemēro, bet ūdens patēriņa starpību sadala atbilstoši dzīvokļu, mākslinieka darbnīcu vai nedzīvojamo telpu skaitam starp šādiem dzīvojamās mājas īpašniekiem (ja tādi ir dzīvojamā mājā):
	1. kuri nav iesnieguši informāciju par ūdens skaitītāja rādījumu vismaz trīs mēnešus pēc kārtas;
	2. kuru dzīvokļos, mākslinieka darbnīcās vai nedzīvojamās telpās ūdens patēriņa skaitītāji nav uzstādīti;
	3. kuri atkārtoti nav ļāvuši veikt dzīvoklī, mākslinieka darbnīcā vai nedzīvojamā telpā uzstādīto ūdens patēriņa skaitītāju pārbaudi, ja par šādas pārbaudes veikšanu ir rakstiski paziņots vismaz nedēļu iepriekš, nosūtot paziņojumu uz to dzīvokli, mākslinieka darbnīcu vai nedzīvojamo telpu, kurā plānota skaitītāju pārbaude;
	4. kuru dzīvoklī, mākslinieka darbnīcā vai nedzīvojamā telpā uzstādīto ūdens patēriņa skaitītāju pārbaudē ir konstatēts, ka ūdens patēriņa skaitītāji ir bojāti; vai tie nav noplombēti; vai to plombējums ir bojāts; vai tie nav atkārtoti verificēti triju mēnešu laikā pēc iepriekšējā verificēšanas termiņa beigām.
2. Ūdens starpību, kas attiecināma uz vienu dzīvokli, mākslinieka darbnīcu vai nedzīvojamo telpu, aprēķina pēc formulas. Ja ūdens patēriņa starpība tiek aprēķināta ar negatīvu zīmi, pieņem, ka ūdens patēriņa aprēķina starpība uz dzīvokli, mākslinieka darbnīcu vai nedzīvojamo telpu ir vienāda ar 0:

$V\_{k.ū.st.īp.bsk.}= \frac{(V\_{a.ū.smn.} - V\_{k.ū.})}{N\_{bsk.}}$ (10)

kur:

Vk.ū.st.īp.bsk. - uz dzīvokli, mākslinieka darbnīcu vai nedzīvojamo telpu attiecināmā ūdens starpība (m3) gadījumos, kur īpašumos nav uzstādīti un/vai nav verificēti, un/vai ir bojāti ūdens patēriņa skaitītāji, vai dzīvojamās mājas īpašnieki nav iesnieguši informāciju par ūdens skaitītāja rādījumiem vismaz trīs mēnešus pēc kārtas.

Va.ū.smn. - saskaņā ar skaitītāja rādījumiem pirms siltummaiņa norēķina periodā patērētā aukstā ūdens kopējais apjoms karstā ūdens nodrošināšanai siltummainī (m3).

Vk.ū. - norēķina periodā kopējais patērētais karstā ūdens apjoms, kas uzskaitīts ar dzīvokļos, mākslinieka darbnīcās un nedzīvojamās telpās uzstādītiem ūdens skaitītājiem (m3);

Nbsk. - dzīvokļu, mākslinieka darbnīcu un nedzīvojamo telpu skaits mājā, kuros nav uzstādīti un/vai nav verificēti, un/vai ir bojāti ūdens patēriņa skaitītāji, vai dzīvojamās mājas īpašnieki nav iesnieguši informāciju par ūdens skaitītāja rādījumiem vismaz trīs mēnešus pēc kārtas.

1. Pārrēķināto karstā ūdens patēriņu dzīvoklī, mākslinieka darbnīcā vai nedzīvojamā telpā nosaka pēc formulas:

$V\_{k.ū.īp.kor.}=V\_{k.ū.īp.}+ V\_{k.ū.st.īp.} (vai V\_{k.ū.st.īp.bsk.})$ (11)

kur:

Vk.ū.īp.kor. - pārrēķinātais karstā ūdens apjoms dzīvoklim, mākslinieka darbnīcai vai nedzīvojamai telpai, ja veidojas ūdens starpība starp skaitītāja rādījumu pirms siltummaiņa un dzīvokļos, mākslinieka darbnīcās un nedzīvojamās telpās ar skaitītājiem noteikto ūdens patēriņu (m3);

Vk.ū.īp. - norēķina periodā patērētā karstā ūdens apjoms dzīvoklī, mākslinieka darbnīcā vai nedzīvojamā telpā, kas uzskaitīts ar ūdens skaitītāju dzīvojamās mājas īpašumā(m3);

Vk.ū.st.īp. - uz vienu dzīvokli, mākslinieka darbnīcu vai nedzīvojamo telpu attiecināma ūdens starpība (m3);

Vk.ū.st.īp.bsk. - uz dzīvokli, mākslinieka darbnīcu vai nedzīvojamo telpu attiecināmā ūdens starpība (m3) gadījumos, kur dzīvokļos, mākslinieka darbnīcās vai nedzīvojamās telpās nav uzstādīti un/vai nav verificēti, un/vai ir bojāti ūdens patēriņa skaitītāji, vai dzīvojamās mājas īpašnieki nav iesnieguši informāciju par ūdens skaitītāja rādījumiem vismaz trīs mēnešus pēc kārtas.

1. Maksu par patērēto karsto ūdeni dzīvoklī, mākslinieka darbnīcā vai nedzīvojamā telpā norēķina periodā aprēķina pēc formulas:

$M\_{k.ū.}=V\_{k.ū.īp.kor.} × q\_{k.ū.norēķ.}× T$ (12)

kur:

Mk.ū. - konkrētā dzīvokļa, mākslinieka darbnīcas vai nedzīvojamās telpas maksa par norēķina periodā patērēto karsto ūdeni (*euro*);

Vk.ū.īp.kor. - pārrēķinātais karstā ūdens apjoms dzīvoklim, mākslinieka darbnīcai vai nedzīvojamai telpai, ja veidojas ūdens starpība starp skaitītāja rādījumu pirms siltummaiņa un dzīvokļos, mākslinieka darbnīcās un nedzīvojamās telpās ar skaitītājiem noteikto ūdens patēriņu (m3);

qk.ū.norēķ. - viena kubikmetra aukstā ūdens uzsildīšanai siltummainī patērētās siltumenerģijas daudzums karstā ūdens nodrošināšanai, ko pielieto norēķina periodā (MWh/m3);

T - siltumenerģijas tarifs ar PVN (*euro*/MWh).

1. Norēķina periodā apkurei patērētās siltumenerģijas daudzumu aprēķina pēc formulas:

$Q\_{apk.}=Q\_{kop.}- Q\_{k.ū.apk.}- Q\_{cirk.}$ (13)

kur:

Qapk. - apkurei norēķina periodā patērētais siltumenerģijas daudzums (MWh);

Qkop. - ar siltumenerģijas skaitītāju norēķina periodā uzskaitītais kopējais siltumenerģijas patēriņš dzīvojamās mājas ievadā. (MWh);

Qk.ū.apk. - karstā ūdens nodrošināšanai (aukstā ūdens uzsildīšanai) apkures sezonas norēķina periodā patērētais siltumenerģijas daudzums (MWh);

Qcirk. - karstā ūdens cirkulācijai norēķina periodā patērētais siltumenerģijas daudzums (MWh).

1. Ja veidojas starpība starp aprēķināto daudzumu un ar dzīvokļos, mākslinieka darbnīcās vai neapdzīvojamās telpās uzstādīto skaitītāju uzskaitīto siltumenerģijas daudzumu, tiek veikts siltumenerģijas patēriņa pārrēķins:

$Q\_{kopl.}=Q\_{apk.}- \sum\_{}^{}q\_{apk.īp.}$ (14)

kur:

Qkopl. - norēķina periodākopējais siltumenerģijas patēriņš koplietošanas telpu apkurei un siltumnesēja cirkulācijas nodrošināšanai līdz atsevišķajiem dzīvokļiem, mākslinieka darbnīcām vai neapdzīvojamām telpām (ja mājas dzīvokļos, mākslinieka darbnīcās vai neapdzīvojamās telpās ir uzstādīti individuālie siltumenerģijas skaitītāji) (MWh);

Qapk - apkurei norēķina periodā patērētais siltumenerģijas daudzums (MWh);

qapk.īp. - konkrētā dzīvokļa, mākslinieka darbnīcas vai neapdzīvojamās telpas apkurei patērētais siltumenerģijas daudzums, kas uzskaitīts ar siltumenerģijas skaitītāju (MWh).

1. Norēķina periodā siltumenerģijas patēriņa korekcijas daudzumu, kas attiecināma uz dzīvokļa, nedzīvojamās telpas vai mākslinieka darbnīcas vienu apkurināmās platības kvadrātmetru, aprēķina pēc formulas:

$q\_{apk.īp.kopl.}= \frac{Q\_{kopl.}}{S\_{apk.}}$ (15)

kur:

qapk.īp.kopl. - uzdzīvokļa, mākslinieka darbnīcas vai neapdzīvojamās telpas vienu apkurināmās platības kvadrātmetru attiecināms siltumenerģijas patēriņš koplietošanas telpu apkurei un siltumnesēja cirkulācijas nodrošināšanai (MWh/m2);

Qkopl. - norēķina periodākopējais siltumenerģijas patēriņš koplietošanas telpu apkurei un siltumnesēja cirkulācijas nodrošināšanai līdz atsevišķajiem dzīvokļiem, mākslinieka darbnīcām vai neapdzīvojamām telpām (ja mājas dzīvokļos, mākslinieka darbnīcās vai neapdzīvojamās telpās ir uzstādīti individuālie siltumenerģijas skaitītāji) (MWh);

Sapk. - mājas kopējā apkurināmā platība (m2).

1. Norēķina periodā maksu par dzīvokļa, nedzīvojamās telpas vai mākslinieka darbnīcas apkuri aprēķina pēc formulas:

$M\_{apk.}=\left(q\_{apk.īp.}+q\_{apk.īp.kopl.} × S\_{īp.dz.} \left(vai S\_{īp.ndzi.}\right)\right)×T$ (16)

kur:

Mapk. - konkrētā dzīvokļa, mākslinieka darbnīcas vai nedzīvojamās telpas maksa par norēķina perioda apkuri (*euro*);

qapk.īp. - konkrētā dzīvokļa, mākslinieka darbnīcas vai neapdzīvojamās telpas apkurei patērētais siltumenerģijas daudzums, kas uzskaitīts ar siltumenerģijas skaitītāju (MWh).

qapk.īp.kopl. - uzdzīvokļa, mākslinieka darbnīcas vai neapdzīvojamās telpas vienu apkurināmās platības kvadrātmetru attiecināms siltumenerģijas patēriņš koplietošanas telpu apkurei un siltumnesēja cirkulācijas nodrošināšanai (MWh/m2);

Sīp.dz. - konkrētā dzīvokļa iekštelpu platība (m2);

Sīp.ndzi. - konkrētā nedzīvojamo telpu vai mākslinieka darbnīcu iekštelpu platība (m2);

T - siltumenerģijas tarifs ar PVN (*euro*/MWh).

1. Dzīvojamās mājas īpašnieki var lemt par nedzīvojamo telpu, mākslinieka darbnīcu un dzīvokļu apkures patēriņa korekcijas koeficientiem un to piemērošanu. Korekcijas koeficientu aprēķinu veic neatkarīgs eksperts ēku energoefektivitātes jomā, veicot ēkas energosertifikāciju, atsevišķā energosertifikāta pielikumā iekļaujot dzīvokļu īpašnieku norēķiniem par siltumenerģiju nepieciešamos aprēķinus un koeficientus.
2. Maksājamo daļu norēķina periodā aprēķina pēc formulas:

$M\_{īp.}=M\_{apk.} + M\_{k.ū.} + M\_{cirk.}$ (17)

kur:

Mīp. – maksājamā daļa (*euro*);

Mapk. – konkrētā dzīvokļa, mākslinieka darbnīcas vai nedzīvojamās telpas maksa par norēķina perioda apkuri (*euro*);

Mk.ū. – konkrētā dzīvokļa, mākslinieka darbnīcas vai nedzīvojamās telpas maksa par norēķina periodā patērēto karsto ūdeni (*euro*);

Mcirk. - konkrētā dzīvokļa, mākslinieka darbnīcas vai nedzīvojamās telpas maksa par norēķina perioda karstā ūdens cirkulāciju (*euro*).

1. Ja dzīvoklis, nedzīvojamā telpa vai mākslinieka darbnīca ir atslēgta no dzīvojamās mājas kopējās apkures un karstā ūdens apgādes sistēmas, dzīvojamās mājas īpašnieks maksā par patērētās siltumenerģijas daļu (piemēram, koplietošanas vajadzībām patērēto siltumenerģiju apkurei, dzīvoklī, nedzīvojamā telpā vai mākslinieka darbnīcā esošajiem dzīvojamās mājas apkures un karstā ūdens apgādes sistēmas elementiem, kas ietekmē dzīvokļa, nedzīvojamās telpas vai mākslinieka darbnīca siltumenerģijas patēriņa bilanci).
2. Aprēķināto daļu norēķina periodā no ēkas kopējā siltumenerģijas patēriņa nosaka atbilstoši:
	1. dzīvojamās mājas īpašnieku lēmumam, kurā ir noteikta no apkures, karstā ūdens apgādes sistēmas atslēgtā dzīvokļa, nedzīvojamās telpas vai mākslinieka darbnīcas apmaksājamā daļa, ja šim lēmumam ir piekritis tās īpašnieks.
	2. atbilstoši ēkas energosertifikāta vai ēkas un atslēgtā dzīvokļa, nedzīvojamās telpas vai mākslinieka darbnīcas energosertifikātu pielikumam, kurā iekļauts pilns siltumtehniskais aprēķins atslēgtās dzīvokļa, nedzīvojamās telpas vai mākslinieka darbnīca īpašnieka maksājamās daļas noteikšanai.
3. Atslēgtā dzīvokļa, nedzīvojamās telpas vai mākslinieka darbnīcas siltuma patēriņš norēķina periodā tiek noteikts izmantojot šādu formulu:

$Q\_{apk.atsl.īp.}= a × Q\_{kop.}$ (18)

kur:

Qapk.atsl.īp. – patērētais siltumenerģijas daudzums norēķina periodā atbilstoši neatkarīga eksperta ēku energoefektivitātes jomā veiktam aprēķinam vai dzīvojamās mājas īpašnieku lēmumam ēkas dzīvoklim, mākslinieka darbnīcai vai neapdzīvojamai telpai, kurš ir atslēgts no kopējās mājas apkures un karstā ūdens apgādes sistēmas (MWh);

a - patērētās siltumenerģijas daļa no ēkas kopējā patērētā siltumenerģijas patēriņa atslēgtajam dzīvoklim, mākslinieku darbnīcai un nedzīvojamai telpai, ko nosaka neatkarīgs eksperts tās daļas energosertifikāciju, vai arī dzīvojamās mājas īpašnieki ēkas 0 < a < 1.

Qkop. - ar siltumenerģijas skaitītāju norēķina periodā uzskaitītais kopējais siltumenerģijas patēriņš dzīvojamās mājas ievadā (MWh).

1. Norēķina periodā maksu par siltumenerģiju dzīvoklim, nedzīvojamai telpai vai mākslinieka darbnīcai, kas ir atslēgta no kopējās mājas apkures sistēmas, aprēķina pēc formulas:

$M\_{apk.atsl.}= Q\_{apk.atsl.īp.} × T$ (19)

kur:

Mapk.atsl. - maksājamā daļa par norēķinu perioda siltumapgādi dzīvoklim, nedzīvojamai telpai vai mākslinieka darbnīcai, ja tas ir atslēgts no kopējās mājas apkures un karstā ūdens apgādes sistēmas (*euro*);

Qapk.atsl.īp. – patērētais siltumenerģijas daudzums norēķina periodā atbilstoši neatkarīga eksperta ēku energoefektivitātes jomā veiktam aprēķinam vai dzīvojamās mājas īpašnieku lēmumam ēkas dzīvoklim, mākslinieka darbnīcai vai neapdzīvojamai telpai, kurš ir atslēgts no kopējās mājas apkures un karstā ūdens apgādes sistēmas (MWh);

T - siltumenerģijas tarifs ar PVN (*euro*/MWh).

1. Norēķina periodā siltumenerģijas kopējo daudzumu, kas attiecināms uz dzīvojamās mājas kopējās apkures un karstā ūdens apgādes sistēmai pieslēgtajiem dzīvokļiem, nedzīvojamām telpām vai mākslinieka darbnīcām, nosaka pēc formulas:

$Q\_{piesl.}= Q\_{kop.}- \sum\_{}^{}Q\_{apk.atsl.īp.}$ (20)

kur:

Qpiesl. - norēķina periodā dzīvojamās mājas kopējās apkures un karstā ūdens apgādes sistēmai pieslēgto dzīvokļu, nedzīvojamo telpu vai mākslinieka darbnīcu patērētais siltumenerģijas daudzums (MWh);

Qkop. - ar siltumenerģijas skaitītāju norēķina periodā uzskaitītais kopējais siltumenerģijas patēriņš dzīvojamās mājas ievadā. (MWh);

Qapk.atsl.īp. - patērētais siltumenerģijas daudzums norēķina periodā atbilstoši neatkarīga eksperta ēku energoefektivitātes jomā veiktam aprēķinam ēkas dzīvoklim, mākslinieka darbnīcai vai neapdzīvojamai telpai, kurš ir atslēgts no kopējās mājas apkures un karstā ūdens apgādes sistēmas (MWh).

### Ekonomikas ministre D.Reizniece-Ozola

Iesniedzējs:

Ekonomikas ministre D.Reizniece-Ozola

Vīza: Valsts sekretārs R.Beinarovičs

27.07.2015. 10:00

2295

M.Auders, 67013078;

martins.auders@em.gov.lv

E.Garkājis, 67013084,

edgars.garkajis@em.gov.lv